CELEX: 32013R0105
Language: lv
Date: 2013-02-04 00:00:00
Title: Komisijas Īstenošanas regula (ES) Nr. 105/2013 ( 2013. gada 4. februāris ), ar ko groza Īstenošanas regulu (ES) Nr. 371/2011 attiecībā uz dimetilglicīna nātrija sāls atļaujas turētāja nosaukumu  Dokuments attiecas uz EEZ

5.2.2013   
            
            
               LV
            
            
               Eiropas Savienības Oficiālais Vēstnesis
            
            
               L 34/15
            
         KOMISIJAS ĪSTENOŠANAS REGULA (ES) Nr. 105/2013
   (2013. gada 4. februāris),
   ar ko groza Īstenošanas regulu (ES) Nr. 371/2011 attiecībā uz dimetilglicīna nātrija sāls atļaujas turētāja nosaukumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Uzņēmums Taminco N.V. atbilstīgi Regulas (EK) Nr. 1831/2003 13. panta 3. punktam ir iesniedzis pieteikumu, kurā ierosina mainīt atļaujas turētāja nosaukumu attiecībā uz Komisijas Īstenošanas regulu (ES) Nr. 371/2011 (2) par atļauju uz 10 gadiem izmantot dimetilglicīna nātrija sāli, kas iekļauts barības piedevu kategorijā “zootehniskās piedevas” un funkcionālajā grupā “citas zootehniskās piedevas”.
            
         
               (2)
            
            
               Pieteikuma iesniedzējs apgalvo, ka tā juridiskā forma ir mainīta, un kopš 2012. gada 1. oktobra tā ir privāta sabiedrība ar ierobežotu atbildību. Pieteikuma iesniedzējs ir iesniedzis attiecīgus datus, kas pamato tā pieteikumu.
            
         
               (3)
            
            
               Atļaujas nosacījumu maiņas projekts ir tikai administratīvs un neparedz attiecīgās piedevas jaunu novērtējumu. Par pieteikumu tika informēta Eiropas Pārtikas nekaitīguma iestāde.
            
         
               (4)
            
            
               Lai pieteikuma iesniedzējs varētu izmantot tirdzniecības tiesības ar nosaukumu Taminco BVBA, jāmaina atļaujas noteikumi.
            
         
               (5)
            
            
               Tādēļ attiecīgi būtu jāgroza Īstenošanas regula (ES) Nr. 371/2011.
            
         
               (6)
            
            
               Tā kā tūlītēja ar šo regulu Īstenošanas regulā (ES) Nr. 371/2011 veiktā grozījuma piemērošana drošības apsvērumu dēļ nav nepieciešama, ir lietderīgi paredzēt pārejas periodu, kura laikā varētu izlietot pašreizējos krājumus.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 371/2011 pielikuma 2. slejā nosaukumu “Taminco N.V.” aizstāj ar nosaukumu “Taminco BVBA”.
   2. pants
   Esošos piedevas krājumus, kuri atbilst noteikumiem, ko piemēroja pirms šīs regulas spēkā stāšanās dienas, var turpināt laist tirgū un lietot, līdz šie krājumi beidzas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 102, 16.4.2011., 6. lpp.